هتعمل ايه بكرة فى إمتحان العربي! ✅ لازم لازم تنام قبل الإمتحان وإياك تروح مطبق.. هتنام في نص الإمتح

هتعمل ايه بكرة فى إمتحان العربي! ✅ لازم لازم تنام قبل الإمتحان وإياك تروح مطبق..  هتنام في نص الإمتحان و هتلاقي مفيش طاقة تفكر! 😵✅ افطر حاجة بسيطة لازم عشان المخ يوصله جلوكوز كويس كده ويشتغل! ✅ تصلي ركعتين قضاء حاجة قبل الإمتحان وتدعي ربنا يوفقك ويسهل عليك الأسئلة ✅ مهم جدًا تاخد معاك ازازة مياه.. الجو حر والوقت طويل وقلة المياه هتعملك جفاف و يقلل تركيزك ✅ إياك تاخد حبوب كونجستال للبرد أو للصداع قبل الإمتحان، هتدخل تنام في الإمتحان لأنها بتنيم جدًا ✅ سيبها على ربنا، أيان كان اللي عملته طول السنه فخلاص هو عدا وأنت وصلت لهنا خلاص 💓✅ مهم يكون معاك ساعة يد ولو مفيش اسأل المراقب كل شوية عشان متنخدعش والوقت يسرقك ✅ أول ما تستلم الورقة، قول بسم الله وسيبك من اي دوشة حواليك ومتركزش مع حد، حد هيأجل! حد هيغمى عليه! ملكش دعوة ده كله من وقتك ✅ مَتْغشش ولا تغش مش هتستفاد اي حاجة بجد.. سيبها على ربنا أفضل ✅ كل ما يوقف معاك سؤال.. قول اللهم ذكرني اللهم أرشدني إلى الصواب واستغفر واهدا ✅ بلاش توقف عند السؤال كتير، ممكن في الآخر تفتكر حله او حله يجي كده مع باقي الاسئله أو في الآخر هتعرف تفكر احسن. ✅ بالنسبة للبابل شيت ده أهم حاجة.. لازم تبدأ فيه بعد أول مرة تخلص فيها والاسئله اللي مش متأكد منها سيب مكانها فاضي.. لازم كل سؤال تتأكد من رقمه في ورقة الأسئلة وتتأكد من مكانه في ورقة الإجابة.. استخدم مسطرة وحطها على البابل شيت وغطى على أماكن التظليل الا اللي عليها الدور. ✅ بعد ما تخلص وانت بتسلم الورقة قول اللهم استودعتك اجاباتي اللهم وفقني 💓معاك وقت اهو.. اعمل اللى تقدر عليه لآخر لحظة يا صديقي.🤍 انت عملت اللي قدرت عليه وخلاص وصلت لهنا فملهوش داعي لأي تقليل أو جلد في نفسك لأن ده هيقلل ثقتك في نفسك.. ويمكن تعرف تحل سؤال مثلا وبسبب التفكير ده توهم نفسك انك مش هتعرف تحله فملهوش داعي التفكير ده يا بطل ويارب تطلعوا مجبورين الخاطر. 🌻♥️