نصائح مهمه لكل طلبه ثانوية عامة - متذاكرش اى ورق جديد حد جايبهولك ليلة الامتحان .. ذاكر من المصادر ا

نصائح مهمه لكل طلبه ثانوية عامة - متذاكرش اى ورق جديد حد جايبهولك ليلة الامتحان .. ذاكر من المصادر اللى طول السنة بتذاكر منها- لو هتحل اسئلة ليلة الامتحان لازم يكون معاك حلها - متحلش من اى حاجة مش معاك حلها - ليلة الامتحان اوعى تسهر .. - لو مش جايلك نوم من التوتر اوعى تقول هقوم اذاكر احسن .. خليك على سريرك حتى لو فضلت صاحى قبل الامتحان الصبح :----------------------- مش لازم تراجع المنهج كله الصبح .. ممكن تبص بس على جزء بسيط انت دايما بتنساه او جزء انت متأكد انه لازم بيجى فى الامتحان - الاحساس بالنسيان طبيعى لكن مجرد ما تستلم ورقة الامتحان هتفتكر - روح الامتحان بساعة يد - لو بيتك بعيد عن المدرسة انزل بدرى واعمل اعتبار للزحمة و المواصلات خصوصا لو من اهل القاهرة و اسكندرية- صحابك الرخمين اللى صوتهم عالى و بيحبوا يعملوا هيصه ولازم يفرهضوك على باب المدرسة قبل الامتحان .. اقطع علاقتك بيهم- وانت على باب اللجنة اى حد يسألك سؤال فى المادة اقطع علاقتك بيه برضه- متاخدش ورق مراجعات من اى حد من صحابك على باب اللجنه- اعمل حسابك ان اول يوم ( العربى ) غالبا هتستلم فيه ورقة الاسئلة متأخر 10 دقايق او ربع ساعه وده علشان بيكون اول يوم و التنظيم صعب شوية المهم انك متتوترش و مدير اللجان فى مدرستك هيزود الوقت و هتاخد وقتك كامل ان شاء الله وده حقك .- متراجعش على باب اللجنة .. استغفر ربنا و اهدى احسنجوا اللجنة :------------ لما تستلم الامتحان بص عليه سريعا كده فى دقيقه علشان تطمن نفسك- متتخضش من اى سؤال متعرفهوش- ابدأ باكتر سؤال فاكره وخايف تنسى اجابته- الاسئلة النظرية اللى كلها تسميع لازم تاخد منك اقل و قت- أى سؤال حاسس انه فيه لعب و محتاج تفكير اقرأه اكتر من مرة بتركيز واديله حقه لكن متسرحش فيه . - متحلش الاسئلة الاختيارى الا بعد ما تخلص الاسئلة الاجبارى و يتبقي معاك وقت-اقطع علاقتك بالواد الرزل اللى من اول خمس دقايق بيقولك اجابة الاختيارات هتبقي ايه .. حاول تتخلص منه بأى شكل .- المراقبين اللى بيتكلموا فى اللجنة بكل ذوق قوله انك مش مركز و من حقك انه يسكت و متتكسفش ابدا ده حقك- متخليش المراقب يقعد جنبك لاى سبب .. قوله بكل ذوق انك مش عارف تركز .- متعملش مشاكل فى اللجنة ومتضايقش نفسك و متتخانقش مع حد اطلاقا علشان تركيزك ميروحش .- افكس لأى حد يقولك مينفعش تكتب بالرصاص او مينفعش تشخبط و لازم تعمل محضر وبتاع .. متخليش حد يعملك محضر فى اللجنه طالما انت مش غلطان .. هيضيع منك نص ساعه على كلام فارغ- اى مراقب يكلمك كتير و يهزر معاك كتير قوله لو سمحت مش عارف اركز- اعمل مسوده عادى حتى لو المراقب قالك متعملش- اوعى تصدق اى مراقب مدرس فى المادة اللى بتمتحن فيها وبص فى وراقتك وقالك اجابتك دى غلط .. قوله شكرا انا عايزها غلط .- المراقب اللى كل شوية يبص فى ورقتك ويروح يغشش حد تانى .. بكل برود قوله لو سمحت متبصش فى ورقتى علشان مش عارف اركز - لو خلصت الامتحان وفاضل وقت خدلك بريك دقيقتين وارجع ركز فى الامتحان تانى وراجعه نقطه نقطه .. غالبا هتطلع غلطات مكنتش واخد بالك منها- متغيرش اجابتك فى اخر خمس دقايق .. علشان هتندم غالبا- متخرجش من اللجنة قبل ما الوقت يخلص حتى لو مخلص الامتحان من اول نص ساعهبعد الامتحان :-------------- اللى اتكتب فى الامتحان اتكتب .. متراجعش ابدا لاى سبب ده لمصلحتك- صاحبك اللى مبيهداش غير لما يراجع .. اقطع علاقتك بيه- مهما غلط فى الامتحان و لا يهمك ركز فى الامتحان اللى بعديه - متفكرش كل شوية هتنقص كام درجة و متقعدش تحسبها بالاله الحاسبة- دردش مع اهلك و احكيلهم عملت ايه فى الامتحان علشان تتخلص من التفكير فى اللى فات وتبدأ تركز فى المادة اللى بعدها-----------------خلاص يا شباب هانت كلها كام يوم و تخلص وهتبقى الايام دى من احلى الذكريات فى حياتك ان شاء الله .. ربنا يوفقكم ويفرح قلوب اهاليكم بنجاحكم ❤By : Mahmoud Karim