سنين عمرك اللي بتروح منك في التعليم مش ضايعة.سنين تعبك والضغط النفسي اللي عشتها وبتعيشها مش خسارة.كل ليالي سهرك وأيام تقوقعك في البيت على كتاب مش عارف تخلصه مش هدر.كل لحظاتك بعيد عن اهلك وكل غربتك حتى وسط اهلك مش هباء.كل اللي فات ولسه جاي من عمرك في طلب العلم ثواب وأجر وبركة في عمرك واعرف ان كل لحظة مرّت من عمرك هتفيد عيالك بعدين واعرف ان كل لحظة تعب وارهاق قصدت بيها تتعلم وتكسب حاجة جديدة في حياتك هتتردلك ثواب كبير وخير في حياتك بس لو احسنت النية.كام نظري وكام شفوي وكام عملي، كام سؤال وكام اختيار من متعدد وكام صح وغلط ، كام واسطة وكام تهكم وكام تصقيف وكام شكر في تعبك . كل ده لله وكل ده راجع راجع بفايدة ليك لو محستهاش في الدنيا هتلقى ثوابها عند ربنا .بلاش تضغط على اعصابك وبلاش تنهار وبلاش تكون الدراسة سبب في تكسير نفسيتك وبلاش تكبر وانت مهزوم لأن "كل ما تحت سماء الله يجري بقدر الله" وكل ما هو رزقك سيأتيك رغمًا عن كل عباد الله ولو اراد الله لسخّر عدوّك لك دون ان يدري عدوك انك تستفيد وتربح من وراء عداوته.هو الله حين يعطي وهو الله حين يمنع وما بين المنح والمنع شكر وصبر فكن مؤدبًا مع الله وكن حافظًا لنفسك وجسمك ولا تقنط من رحمة الله أبدًا. د: حازم محمد عبد التواب.