بمناسبه اننا داخلنا شهر 5 وخلاص فاضل شهر  وكام يوم ورحله الثانويه تنتهى  .. ممكن اسألك سؤال ؟ هو انت ليه مستني حد يقولك سيب الموبايل و ذاكر ، ليه مستني حد يقولك انت وقتك مهم متضيعهوش من بين ايدك ، ليه مستني حد يضغط عليك ، طب ليه لما بتجيب درجة وحشة بتقعد تعيط و تقرر انك تبطل تذاكر فترة مع ان الامتحانات دي عايزاك تبقي احسن و تعرفك غلطك فين وتصلحوا ، عايزة تفوقك و تقويك ! ، ليه بتزعل اوي اوي لما حد يقولك انك مش بتعمل اللي عليك مع انك فعلا مش بتعمل اللي عليك خالص بس بتقف مكانك وقتها و تاخدها حجة انك مش هتذاكر بقي و نفسيتك وحشة ! ..ليه بتقارن نفسك بناس تانية انت شايفهم اعلي منك مع انك مش مطلوب منك غير انك تكون احسن و تطور من نفسك عشان نفسك مش عشان تبقي احسن من حد و الوقت اللي بتقضيه فالتفكير لو قضيته فانك تحاول تطور من نفسك هتعدي اي حد سابقك ! ، ليه خايف و ليه قلقان و ليه بتعيط و صوتك مخنوق وانت حلمك فأيد ربنا بس هو عايزك تتعب عشانه و تعمل المستحيل من غير ما تضيع ولا ثانية ! ، ليه شايف انك مش هتلحق و ان خلاص الوقت عدي مع انه الوقت الجاي كبير جدا بس كدة كدة برضو هيعدي فليه بقي متستغلهوش صح و تحارب علي حلمك فيه ؟ ليه مش بتذاكر كأن بكرة الامتحان ، طب ليه بعيد عن ربنا و انت ف أشد الاحتياج ليه  اصلا !؟..انت ليه نسيت ان ده حلمك انت ، دي حاجة انت اللي عايزها و عايز توصلها ، ده المجموع اللي هيفرحك و يفرح اهلك و دي الكلية اللي مش شايف نفسك غير فيها ، ليه مستني حد ينبهك او ليه مستني تتحجج بأي حجة و خلاص او تدور علي مبررات عشان تبرر لنفسك و لغيرك موقفك مع انها حياتك انت و حلمك انت و مستقبلك انت ! ، ليه خايف تتعب اكتر و تشد حيلك اكتر و تجيب اخرك اصل لو مش دلوقتي هيبقي امتي ؟ ، ليه مستني حد يساعدك و انت بسم الله ما شاء الله جبل و مش محتاج غير انك تشد علي نفسك بجد و تقرب من ربنا ، ليه خايف اوي من فكرة انك تسيب الموبايل و تركن اي حد بيعطلك علي جمب ، هو حلمك ميستاهلش ؟ .. ايوة هتلحق ايوة لسة في وقت وحلمك يستاهل .. اخرج برة فقاعة الخوف و التفكير اللي وهمت نفسك بيه دي و اشتغل علي نفسك و علي حلمك و بس  ! من دلوقتي ! مستني ايه !؟ اتعب اتعب اتعب حتي لو مش قادر ، حتي لو مضغوط ، طور من نفسك و اعمل المستحيل اصل مفيش حلم سهل !  ف ليه لأ بقي !! اشتغل واعمل اللي عليك والباقي على الله أخرج من التفكير وسيب حلمك علي ربنا قول يارب انا وكلتك امري والله ربنا هيجبر خاطرنا ويفرحنا بس نتعب الشهر ده مجتش عليه احنا تعبنا واتمرمطنا بقالنا 10 شهور في المرار والقرف ده بس علي كلو والله العظيم حتي عليا انا متسيبوش نفسكم لدماغكم وشيطانكم وتفكريكم ابعدوا وقربوا من ربنا والله هتحسوا ببركهنصيحتي كلنا تعبنا بس خلاص الشهر ده يغير مصير أي حد لو استغلوا صح اعمل أقصي ما عندك وربنا مش هيضيع ليك تعب والله وهتفرح وتفرح اهلك بيك  🤍💪 بعتزر علي الاطاله بتمني تكونوا استفدوا من كلامي ويكون كلامي اثر مشجع ليكم 🥺🤍والله انا زييكم ربنا يوفقنا جميعا ويجبر بخاطرنا ويحقق لنا مبتغانا ويرزقنا فرحه تحقيق الحلم ويستعملنا جميعا #منقول