عندي امتحانات بعد كام يوم ومش عارف أعمل إيه؟- ما تقوم تذاكر وتعمل اللي عليك!= دا باقي 3 أيام بس هلحق!- واللّٰـه لو باقي ساعة واحدة، ذاكر اللي تقدر عليه لو نص المنهج بس، لعَلّ ربنا يفتح عليك فيهم وتتوفق.• متسمعش كلام من حد ولا اللي ذاكر ولا اللي مذاكرش، خليك في نفسك أحسن.• ابعد عن صاحبك المحبط اللي كل ما تكلمه يقولك واللّٰـه ما فتحت كتاب علشان بسلامتك هتطمن وتقول ما الكل مذاكرش هي جات عليَّ!لأنك هتتنفخ وهترجع تقول يا ريت اللي جرا ما كان.!• ابعد كمان عن جروب الدفعة لو كله كلام سلبي ومُحبط وخد اللي ينفعكوبلاش سوشيال كتير مش هيفوتك شيء!- تاني قوم ذاكر اللّٰـه يصلح حالك ويهديلك نفسك.م. أيمن كان بيقول المسلم في أيّ وقتٍ إذا استدرك فهو يستدرك عند كريم والله عزّ وجلّ كريم.. "لو رأى منك خيرًا أعانك"وكما قيل "ما لا يُدرك كُلّه، لا يُترك كلّه"- الله يفتح علينا فتح يذهلنا اتساعه ويرزقنا البركة في الوقت والجهد. 🌱